Ժորես Օկոր

**Ժորես Օկոր** (, ), ծագումով կոտդիվուարցի դանիացի ֆուտբոլիստ, «Օլբորգ» ակումբի պաշտպան։ Խաղացել է Դանիայի հավաքականում։

## Վաղ կյանք
Օկորը ծնվել է Կոտ դ’Իվուարի մայրաքաղաք Աբիջանում, երբ 3 տարեկան էր, ընտանիքի հետ տեղափոխվել է Դանիա, որտեղ 8 տարեկանից ֆուտբոլ է խաղացել Կոպենհագենի արվարձանի «Բ 93» ակումբում։ 2007 թվականին Ժորեսը տեղափոխվել է «Նորշելան», որտեղ դարձել է երիտասարդական թիմի ավագ։

## Ակումբային կարիերա
### «Նորշելան»
Օկորն իր նորամուտը «Նորշելանի» կազմում նշել է Դանիայի առաջնությունում 2011 թվականի ապրիլի 3-ին՝ «Հորսենսի» դեմ խաղում՝ դուրս գալով փոխարինման։ Առաջնությունում մի քանի խաղերից հետո թիմի հետ նվաճել է 2011 թվականի Դանիայի գավաթը։ 2011 թվականի հունիսին Օկորը նոր քառամյա պայմանագիր է կնքել «Նորշելանի» հետ և դարձել է առաջին թիմի պաշտոնական անդամ։

2011 թվականի սեպտեմբերի 18-ին Օկորը «Բրյոնդբիի» դեմ խաղում խփել է իր առաջին գոլը «Նորշելանի» կազմում։ Նոյեմբերի 4-ին Ժորեսը նոր պայմանագիր է ստորագրել մինչև 2016 թվականի դեկտեմբերը։

### «Աստոն Վիլլա»
2013 թվականի հունիսի 13-ին հայտարարվել է, որ Օկորը քառամյա պայմանագիր է կնքել «Աստոն Վիլլայի» հետ։ Տրանսֆերի գումարը կազմել է 4 մլն ֆունտ ստերլինգ։ Նա իր նորամուտը Պրեմիեր լիգայում նշել է 2013 թվականի օգոստոսի 21-ին «Սթեմֆորդ Բրիջում» «Չելսիի» դեմ խաղում՝ փոխարինելով Կիրան Կլարկին՝ ընդմիջումից րոպեներ առաջ։ 2013 թվականի սեպտեմբերի 16-ին «Նյուքասլ Յունայթեդի» դեմ խաղում նա ծնկի խաչաձև ջլերի կտրվածք է ստացել և ստիպված է եղել բաց թողնել 2013/14 մրցաշրջանը։ 2014 թվականի նոյեմբերի 24-ին, առաջին անգամ վնասվածքի պատճառով տասնչորս ամիս բացակայությունից հետո, նա խաղադաշտ է դուրս եկել  «Սաութհեմփթոնի» դեմ խաղում, որն ավարտվել է 1-1 հաշվով։ 2015 թվականի փետրվարի 7-ին «Չելսիի» դեմ խաղում խփել է իր առաջին գոլը «Աստոն Վիլլայի» կազմում։

## Միջազգային կարիերա
2011 թվականի սեպտեմբերի 6-ին 19 տարեկանում Օկորը իր նորամուտն է նշել Դանիայի մինչև 21 տարեկանների հավաքականի կազմում՝ 2013 թվականի Եվրոպայի առաջնության ընտրական փուլում Հյուսիսային Իռլանդիայի դեմ հաղթանակով։

Երիտասարդական հավաքականում իր նորամուտից երկու ամիս անց՝ 2011 թվականի նոյեմբերի 6-ին, Օկորը հրավիրվել է ազգային հավաքական՝ 2011 թվականի նոյեմբերի 11-ին Շվեդիայի դեմ ընկերական խաղում Սիմոն Կյերին փոխարինելու։ Նորամուտն այս խաղում նշել է հավաքականի կազմում՝ 62-րդ րոպեին փոխարինելով թիմակից Անդրեաս Բյելանդին։ Ժորեսը ազգային հավաքականի հետ մնացել է 2011 թվականի նոյեմբերի 15-ի Ֆինլանդիայի դեմ հաջորդ ընկերական խաղում, որտեղ նա անցկացրել է իր երկրորդ հանդիպումը մեկնարկային կազմում։

2012 թվականի մայիսի 24-ին հայտարարվել է, որ Ժորես Օկորն ընդգրկվել է Դանիայի հավաքականի կազմում Ֆուտբոլի Եվրոպայի առաջնություն 2012-ին և Բրազիլիայի և Ավստրալիայի դեմ երկու ընկերական խաղերի մասնակցելու։

## Վիճակագրություն
*2015 թվականի հուլիսի 18-ի դրությամբ*

## Ձեռքբերումներ
* **Դանիայի չեմպիոն**
** **Չեմպիոն՝** 2011/12
* **Դանիայի գավաթ**
** **Գավաթակիր՝** 2010/11

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Կոտ դ'Իվուարի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլբորգի ֆուտբոլիստներ
Կատեգորիա:Դանիացի ֆուտբոլիստներ